Document ID: 32005R1192

KOMMISSIONENS FORORDNING (EF) Nr. 1192/2005
af 25. juli 2005
om ændring af forordning (EØF) nr. 1915/83 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 6, stk. 2, og
ud fra følgende betragtninger:
(1)
I artikel 3 i Kommissionens forordning (EØF) nr. 1915/83 (2) er det fastsat, at forbindelsesorganet indsender samtlige bedriftsskemaer til Kommissionen senest ni måneder efter udgangen af det regnskabsår, som de vedrører. I betragtning af erfaringen er det hensigtsmæssigt at forlænge nimånedersperioden.
(2)
Det er hensigtsmæssigt som en overgangsforanstaltning for regnskabsåret 2004 at give Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet en længere periode for fremsendelse af data for at muliggøre disse landes smidige indpasning i systemet for bogføring med henblik på fastlæggelse af landbrugsbedrifternes indkomster, der er nyt for dem.
(3)
Forordning (EØF) nr. 1915/83 bør derfor ændres i overensstemmelse hermed.
(4)
De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Artikel 3, stk. 1, i forordning (EØF) nr. 1915/83 affattes således:
»Forbindelsesorganet indsender samtlige bedriftsskemaer til Kommissionen i den form, der er fastsat i bilag III til forordning (EØF) nr. 2237/77.
For regnskabsåret 2004 indsendes bedriftsskemaerne senest 13 måneder efter udgangen af nævnte regnskabsår. Forbindelsesorganet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet indsender dog bedriftsskemaerne senest 18 måneder efter udgangen af nævnte regnskabsår.
Fra regnskabsåret 2005 indsendes bedriftsskemaerne senest 12 måneder efter udgangen af det pågældende regnskabsår.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2005.

Labels: 2
19
6
12
15